**Тематический конспект посвященный ко дню рождения К.Л.Хетагурова «Наш Коста».**



**Нысан:**Сабиты зонгæ кæнын Къостайы сфæлдыстадымæ.Къоста ирон адæмы уарзон хъæбул кæй у,нæ кад,нæ сæрыстырдзинад.Хъомыл кæнын сабиты зæрдæты уарзондзинад поэты сфæлдыстадмæ,ирон æвзагмæ.

**Фæлгонц:**Зал бæрæгбонхуыз,аив фалгонц,къулыл Къостайы портрет,дидинджытæ,нывты равдыстытæ.

**Развæлхъау куыст:**Сахуыр кæнын æмдзæвгæтæ,зарджытæ,æмбисæндтæ.Базонгæ кæнын нывтимæ.

**Бæрæгбон цыд:**Музыкæйы зæлтæм гæсгæ «Осень в гости пришла».Сабитæ кæрæдзийы фæстæ æрбацæуынц залмæ.

**1.**Сабитæ зæгъут ма махæн нæ райгуырæн бæстæ куыд хуины?(Цæгат Ирыстон).

**2.**Цавæр адæмы хæтытæ дзы цæры Цæгат Ирыстоны( ирæттæ,уырыссæгтæ).

**3.**Куыд хуины Цæгат Ирыстоны сæйрагдæр горæт?(Дзæуджыхъæу).

**4.**Цавæр стыр дон кæлы Цæгат Ирыстоны?(Терк).

**5.**Мах та цавæр горæты цæрæм(Беслæныхъæуы).

Байхъусут ма :Мæрхътæн уазалы у зын.Æмæ хъарм бæстæм тæхынц.Адæм бафснайдтой тыллæг.Ома ралæууыд фæззæг.

**6.**Зæгъут ма сывæллæттæ цавæр афæдзы афон у?(Фæззæг).

Сывæллæттæ ,зынаргъ хистæртæ,абон ацы фæззыгон бон мах бæрæг кæнæм Хемæгкаты Къостайы гуырæнбон.

**Зарæг:** «Къоста».

Бæрæгбон фидауы хъæлдзæгдзинадæй, кафт æмæ зардæй.Æнæхъæн Ирыстоны,ацы куыри,горæтты æмæ хъæуты ирон адæм бæрæг кæнынц Хетæгкаты Къостайы бæрæгбон:

Хетæгкаты Къоста райгуырди Цæгат Ирыстоны,бæрзонд хæхбæсты ,Нары хъæуы.Къоста бирæ уарзта йæ адæмы.Фæндыди йæ цæмæй йæ адæм уой сæрибар,амонджын.Адæмæн дæр уыд уарзон хъæбул.

Байхъусут ма сывæллæттæ куыд ныффыста **Чеджемты Геор** Къостайы тыххæй æмдзæвгæ:

**Нæ адæмæ уарзон хъæбул дæ,**

**Нæ номы ,нæ кады Къоста.**

**Зæлæд нæ хæхты æнусмæ**

**Дæ «Ирон фæндыры» зæлтæ!**

Сабитæ,Къоста бирæ æмдзæвгæтæ ныффыста махæн.Бирæ уарзта сывæллæтты,фæндыд æй,цæмæй сабитæ хорз ахуыр кæной,хъæлдзæг,амонджынæй цæрой.

Сывæллæттæ иумæуагæй дзурынц æмдзæвгæтæ.

**«Гино».**

Гино ,гино гис

Иу гæды нæм ис-

Хъарм фæлмæн кæрц дары,

Къонайыл хуыссы,

Аргъæуттæ мысы!

Хъал зæрдæйæ зары.

**«Уасæг».**

О уасæг,уасæг-

Сызгъæрин къоппа

О,уасæг уасæг

Сырх зæлдаг боцъо,

Куыд раджы фестыс!

Куыд хъæрæй зарыс

Нæ буц лæппуйы хуыссын нæ уадзыс!

Дарддæр ахуыргæнæг дзуры лæппеумæ «Кæй фырт дæ?»-æмдзæвгæ амоны сывæллон.

-Кæй фырт дæ? Толайы.

-Кæм уыдтæ ?Скъолайы.

Алы бон дæр дзы вæййын,

Фæкæсын Абе-тæ,

Фæфыссын Бе-ве-тæ,

Ахуыр кæнынмæ бæллын!

Хетæгкаты Къоста ныффыста æмдзæвгæ **«Фæдуаг** **лæппуйы»** тыххæй:

О,цъиусур,ма мæм дзур,

О,рувас,ма мæм уас!

Хъуысгæ ма кæнын.

О,цæргæс, ма мæм кæс

Кæрдзыныл кæуын.

Сабитæ,сымах дæр зивæггæнаг стут?Фыдуаг лæппу у – худинаг!

Байхъусæм Къостайы æмдзæвгæтæ уырыссаг æвзагыл дæр.

**«Синичка».**

Зимою глухою

В какие края

Стремится синица

Рыбачка моя.

У птицы-синицы-

Где сестры,где мать?

И мне бы по небу-

Как птице летать!

**«Осень».**

Желтеют,желтеют трава и кусты.

На скотах щербатых туманы густы.

Вот сами убрали мы хлеб наконец

Колотят,молотят,стричь будут овец!

Садами,стадами и хлебом полна

О,как ты богата родная страна!

Кæсут ма мæнæ цы рæссугъд цъиу ратæх батæх кæны.Цæй æмæ йæ æрцахсæм.

**Хъазт «Цъиу æмæ сывæллæттæ».**

Сабитæ,Къоста канд фыссæг ,поэт нæ уыд,фæлæ ма уыд дæсны нывгæнæг.Афæлгæст нывтæм.

Къоста бирæ уарзта адæмон сфæлдыстад.Сабитæ,мах дæр равдисæм нæ зонындзинæдтæ.

**«Кæмæн цы».**

Алы куыстæн рад

Дзидзидайæн- мад

Хорз фыййауæн-фос

Бирæ фосæн-хос

Хоры кæндæн-зад

Хоры хæрдæн –кад

Сонт рæдыдæн-барст

Хорз зæрдæйæн –уарзт

Рагон мастæн-тад

Захъткъахæгæн-над

Магусайæн-цæф

Цырд лæппуйæн кæф!

**Æмбисæндтæ:**

**1.**Райгуырæн бæстæ аджын у.

**2.**Не взаг нæ хæзна.

**3.**Уалдзæг рæссугъд у,фæззæг хъæздыг у.

**4.**Чи нæ кусы,уыйнæ хæры.

**5.**Зæрдæхъæлдзæгæй кус æмæ бæззай лæгæн.

Ныхасы бар иннæ сывæллæттæн дæр.

**«Лæгау» , «Балцы зарæг».**

Хетæгкаты Къостайы фæндыд,цæмæй адæм цæрой уарзонæй,хæларæй,æфсымæртау.Мах дæр æххæст кæндзыстæм нæ царды Къостайы фæдзææхст!